Държавен вестник, бр. 19, 2007 г., стр. 24

С Т Р .  24
Д Ъ Р Ж А В Е Н   В Е С Т Н И К
Б Р О Й  19
лява пречка за достигане на решение от арби-
тражния съд. В случаите на еднакъв брой гла-
сове председателят на съда има решаващ глас.
2. Страните облекчават работата на арби-
тражния съд и в частност съгласно тяхното за-
конодателство, използвайки всички средства на
тяхно разположение:
а) осигуряват на арбитражния съд необходи-
мите документи и информация;
б) разрешават на арбитражния съд да посе-
щава тяхната територия, да изслушва свидетели
или експерти и да посещава мястото на спора.
3. Отсъствието или неявяването на едната
страна не представлява пречка за арбитражна-
та процедура.
Член 19
1. Решението на арбитражния съд трябва да
се придружава от изложение на съображения-
та. То е окончателно и не подлежи на обжалва-
не. Страните се съобразяват с него веднага след
неговото обявяване.
2. Всяко разногласие, което може да възник-
не между страните по отношение на тълкуване-
то и изпълнението на арбитражното решение,
може да бъде предадено от всяка от страните за
преценка на арбитражния съд, произнесъл ре-
шението, или ако това не е възможно—на друг
арбитражен съд, съставен за тази цел по същия
начин, както първоначалният арбитражен съд.
1904
МИНИСТЕРСТВО
НА ВЪТРЕШНИТЕ РАБОТИ
СПОРАЗУМЕНИЕ
между правителството на Република Бълга-
рия и Кабинета на министрите на Украйна за
сътрудничество по граничните въпроси
(Утвърдено с Решение № 15 от 15 януари 2007 г.
на Министерския съвет. В сила от 26 януари
2007 г.)
Правителството на Република България и
Кабинетът на министрите на Украйна (по-на-
татък “договарящи страни”),
ръководейки се от общопризнатите норми и
принципи на международното право, желание-
то да развиват приятелски добросъседски от-
ношения и да съдействат за взаимното осигуря-
ване на сигурността на държавните граници на
Република България и Украйна,
стремейки се да развиват двустранни отно-
шения в духа на Договора за приятелски отно-
шения и сътрудничество между Република Бъл-
гария и Украйна от 5 октомври 1992 г.,
изхождайки от взаимната заинтересованост
от уреждането на двустранно сътрудничество
за осигуряване на надеждна охрана на държав-
ните граници и изключителните икономичес-
ки зони на Република България и Украйна,
желаейки ефективно да противодействат на
трансграничната престъпност и нелегалната
миграция чрез активно сътрудничество по гра-
ничните въпроси,
се договориха за следното:
Член 1
Договарящите страни осъществяват и раз-
виват помежду си сътрудничество, насочено към
ефективно решаване на задачите по охраната
на държавните си граници, при отчитане на вза-
имните интереси и в съответствие с национал-
ното си законодателство в следните сфери:
1. Обмен на информация, представляваща
взаимен интерес.
2. Оперативно-издирвателна дейност в ин-
терес на охраната на държавната граница.
3. Борба с незаконната миграция през дър-
жавната граница чрез използване на междуна-
родните транспортни връзки.
4. Борба с търговията с хора.
5. Борба с контрабандата на оръжие, бое-
припаси, взривни, отровни и радиоактивни ма-
териали.
6. Борба с незаконното превозване на нарко-
тични вещества през държавната граница.
7. Защита на гражданите, държавната и дру-
га собственост на договарящите страни от прес-
тъпни посегателства в морските пространства,
намиращи се под тяхна юрисдикция.
8. Обмен на опит по въпросите на охраната
на държавната граница, граничния контрол и
подготовката на специалисти, както и в използ-
ването на технически средства при охраната на
държавната граница и осъществяването на гра-
ничния контрол на пропускателните пунктове.
9. Оказване на взаимна помощ при форсма-
жорни и аварийни ситуации на море.
Член 2
1. Договарящите страни осъществяват сът-
рудничеството по граничните въпроси чрез след-
ните компетентни органи:
—за Република България—Министерството на
вътрешните работи — Национална служба “По-
лиция”—Главна дирекция “Гранична полиция”;
—за Украйна—Държавната гранична служ-
ба на Украйна.
2. Договарящите страни своевременно вза-
имно се уведомяват по дипломатически път за
промени в компетентните органи по това спо-
разумение.
Член 3
Сътрудничеството между компетентните
органи се осъществява в следните форми:
1. Обмен на информация, представляваща
взаимен интерес, за обстановката на държавни-
те граници на Република България и Украйна.
2. Обмен на информация и опит в борбата с
нелегалната миграция и трансграничната прес-
тъпност.